La Junta de Govern Local aprova la recepció de les obres d'urbanització del polígon G-1 de la platja de Almardà
14 d’octubre 2019

![Imagen 1](/media/actualidad/PublishingImages/1 Políticos/C_Quico Fernandez (Compromis).jpg)

![](/media/yv3b3pan/76_c_maps.jpg)  
  

L'Ajuntament de Sagunt ja s'ha fet càrrec del polígon G-1 (situat a Almardà) del Pla Parcial de Platges, segons l'acord de l'última Junta de Govern Local en què es va aprovar la recepció de les obres d'urbanització. Un procés iniciat fa més de 30 anys i que fins hui no s'havia materialitzat en considerar, per part de l'Ajuntament, que hi havia obres que no s'ajustaven al projecte d'urbanització aprovat en el seu moment (30 de març de1979).

  

Estes circumstàncies han inclinat la balança a favor d'adoptar decisions públiques que resolguen de manera definitiva la problemàtica d'este polígon, que tanquen un expedient administratiu que, com s'ha indicat, té quaranta anys d'antiguitat, amb tot l'antinatural i improcedent que això suposa i que suposen, en definitiva, que l'Ajuntament de Sagunt comence per mitjà dels seus recursos a la prestació efectiva dels servicis públics de la seua competència.

  

Més concretament la recepció dels elements relatius a la xarxa de subministrament d'aigua potable als habitatges, a la xarxa d'evacuació de les aigües residuals dels habitatges, a la xarxa d'enllumenat públic, a les voreres i vials aptes per al trànsit rodat i per als vianants i al mobiliari urbà dels espais qualificats com a dotacionals públics, tant de carrers com de zones verdes.

  

Així mateix, l'aprovació d'este acord es comunicarà a totes les unitats administratives responsables de la gestió dels serveis corresponents i en tot cas a Manteniment, SAG, Aigües de Sagunt, Trànsit i Gestió Tributària, que procediran a la prestació dels servicis municipals obligatoris.

  

Gràcies a este acord deixarà de considerar-se a la comunitat de propietaris de Malvasur com una entitat amb l'obligació de conservar i mantindre les xarxes abans indicades. La prestació d'estos servicis públics seran exclusiva competència municipal i obligació de l'Ajuntament de Sagunt.

  

Per al regidor delegat d'Urbanisme, Quico Fernández, la solució d'estos problemes suposarà la possibilitat que la zona estiga perfectament regulada i que les llicències es puguen donar amb tota normalitat. “**La nostra intenció és continuar finalitzant tots els polígons que encara queden pendents, com les tres o quatre àrees pendents del Port de Sagunt que tenen ja procés d'adjudicació però estan pendents de finalitzar, i també en el cas d’Almardà que encara queden algunes zones que estem intentant finalitzar perquè el pla general estiga perfectament definit**”.

  

*   [](http://www.facebook.com/sharer.php?u=https://aytosagunto.es/va/actualitat/la-junta-de-govern-local-aprova-la-recepcio-de-les-obres-d-urbanitzacio-del-poligon-g-1-de-la-platja-de-almarda/ "Facebook")
*   [](http://twitter.com/share?url=https://aytosagunto.es/va/actualitat/la-junta-de-govern-local-aprova-la-recepcio-de-les-obres-d-urbanitzacio-del-poligon-g-1-de-la-platja-de-almarda/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-junta-de-govern-local-aprova-la-recepcio-de-les-obres-d-urbanitzacio-del-poligon-g-1-de-la-platja-de-almarda/ "Linked In")
*   [](mailto:?body=https://aytosagunto.es/va/actualitat/la-junta-de-govern-local-aprova-la-recepcio-de-les-obres-d-urbanitzacio-del-poligon-g-1-de-la-platja-de-almarda/)